PLATEA arranca a l'Eliana amb Lolita Flores i Luis Mottola i l'Auditori al complet
10 de abril de 2018

Dissabte passat 7 d'abril, els veïns i veïnes de l'Eliana van poder gaudir de la primera funció teatral que ha arribat a l'Auditori Municipal a través del Programa Estatal d'Arts Escèniques PLATEA. La comèdia “Prefiero que seamos amigos”, interpretada per la popular actriu i cantant Lolita Flores i l'actor Luis Mottola, va aconseguir omplir la sala i posar el cartell de no hi ha entrades, a més d'arrancar l'ovació del públic que es va divertir amb aquesta obra que està collint grans èxits en tota Espanya.

L'Alcalde de l'Eliana i regidor de cultura, Salva Torrent va declarar que “s'ha posat de manifest la gran afició a les arts escèniques que hi ha en el municipi”, mostrant la seua satisfacció per haver pogut introduir el teatre de primer nivell en la programació habitual de cultura, gràcies al programa PLATEA, del que solament formen part 13 municipis de la Comunitat Valenciana.

El programa PLATEA oferirà al llarg de 2018 quatre funcions teatrals més després de l'estiu. Concretament, la pròxima cita serà el dissabte 29 de setembre a l'Auditori de l'Eliana, amb la representació de l'obra “Zenit”, de la mítica companyia catalana Els Joglars.